DTAC จ่อรับทรัพย์! หลังศาลฯสั่ง TOT จ่ายค่าเชื่อมโยงโครงข่ายฯ 201 ลบ.พร้อมดบ. 7.5% ต่อปี
DTAC จ่อรับทรัพย์! หลังศาลฯสั่ง TOT จ่ายค่าเชื่อมโยงโครงข่ายฯ 201 ลบ.พร้อมดบ. 7.5% ต่อปี
DTAC จ่อรับทรัพย์! หลังศาลฯสั่ง TOT จ่ายค่าเชื่อมโยงโครงข่ายฯ 201 ลบ.พร้อมดบ. 7.5% ต่อปี
28 ส.ค. 2562

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยว่า ตามที่บริษัทฯได้ฟ้องร้องต่อศาลปกครองกลางเป็นคดีหมายเลขดำที่ 2529/2556 เพื่อเรียกร้องให้ บริษัท ทีโอที จำกัด (มหาชน) หรือ (ทีโอที) ชำระค่าเชื่อมต่อโครงข่ายโทรคมนาคมแก่บริษัทฯ สำหรับการเชื่อมต่อโครงข่ายโทรคมนาคมระหว่างวันที่ 1 พฤศจิกายน 2554 ถึงวันที่ 31 กรกฎาคม 2556 นั้น
ล่าสุดวันนี้ (28 ส.ค.62) ศาลปกครองกลางได้มีคำพิพากษาให้ทีโอทีชำระค่าเชื่อมต่อโครงข่ายโทรคมนาคมให้แก่บริษัทฯ เป็นเงินจำนวน 201,476,206.75 บาท พร้อมดอกเบี้ยในอัตรา 7.5% ต่อปีนับจากวันฟ้องคดีเป็นต้นไปจนกว่าจะชำระเสร็จ
อย่างไรก็ตาม ขณะนี้คำพิพากษาดังกล่าวยังไม่ถึงที่สุด โดยคู่ความยังคงมีสิทธิอุทธรณ์คำพิพากษาศาลปกครองกลางต่อศาลปกครองสูงสุดต่อไปภายในระยะเวลาที่กฎหมายกำหนด อนึ่ง หากมีความคืบหน้าประการใดในเรื่องนี้ บริษัทฯจะแจ้งให้ทราบต่อไป